ผู้ว่าล้างบ้านเป็นสิริมงคล
เสาชิงช้า-ถนนหน้าที่ว่าการ-ถือธรรมเนียมรับปีใหม่,เมื่อวันที่ 27 ธ.ค.58 เวลา 10.00 น. ม.ร.ว.สุขุมพันธุ์ บริพัตร ผู้ว่าฯ กทม. นพ.พีระพงษ์ สายเชื้อ ปลัด กทม. พร้อมด้วยข้าราชการและบุคลากรของ กทม. ร่วมกิจกรรมล้างทำความสะอาดถนนโดยรอบศาลาว่าการกรุงเทพมหานครและศาสนสถาน ซึ่งถือ เป็นการล้างหน้าบ้านรับปีใหม่เพื่อความเป็นสิริมงคลตามธรรมเนียมประเพณีไทย ผู้ว่าฯ กทม. กล่าวว่า ตามธรรมเนียมไทยแต่โบราณได้ถือปฏิบัติว่าก่อนวันขึ้นปีใหม่ให้ปัดกวาดเช็ดถูบ้านเรือนให้สะอาด ตกแต่งบ้านเรือนให้เป็นระเบียบเรียบร้อยสวยงาม เพื่อเป็นการต้อนรับสิ่งดีๆที่กำลังจะมาในปีใหม่ 2559 และเนื่องในเทศกาลวันส่งท้ายปีเก่า 2558 และ ต้อนรับปีใหม่ 2559 หน่วยงานต่างๆของกรุงเทพมหานคร ได้ร่วมกันดำเนินกิจกรรมล้างหน้าบ้านรับปีใหม่เพื่อความเป็นสิริมงคล สำหรับบริเวณศาลาว่าการ กทม. (เสาชิงช้า) ซึ่งเป็นบ้านหลังใหญ่ ทางคณะ ผู้บริหาร ข้าราชการ และบุคลากรของกรุงเทพมหานคร ประมาณ 200 คน พร้อมเครื่องมืออุปกรณ์ รถบรรทุกน้ำ 14 คัน ร่วมกันระดมทำความสะอาดทางเท้า ผิวจราจร และเกาะกลาง ตั้งแต่ถนนดินสอ-ถนนราชดำเนินกลาง ถนนบำรุงเมือง-ถนนราชดำเนินกลาง ทางเท้าและผิวจราจรบริเวณโดยรอบศาลาว่าการฯ และลานองค์พระ ภายในศาลาว่าการฯ ทางเท้ารอบวัดสุทัศนเทพวรารามวรมหาวิหาร ถนนอุณากรรณ ถนนบำรุงเมือง และถนนตีทอง พร้อมทั้งขอความร่วมมือประชาชนในบริเวณใกล้เคียงร่วมพัฒนาความสะอาดเพื่อปรับสภาพแวดล้อมให้สวยงามน่าอยู่ต่อไป., 
ม.ร.ว.สุขุมพันธุ์ บริพัตร ผู้ว่าฯ กทม. นพ.พีระพงษ์ สายเชื้อ ปลัด กทม. พร้อมด้วยข้าราชการและบุคลากรของ กทม. ร่วมกิจกรรมล้างทำความสะอาดถนนโดยรอบศาลาว่าการกรุงเทพมหานครและศาสนสถาน 
สุขุมพันธุ์ บริพัตร,พีระพงษ์ สายเชื้อ,เสาชิงช้า,ถนนดินสอ,ราชดำเนินกลาง,ถนนหน้าที่ว่าการ,ข่าว,ไทยรัฐฉบับพิมพ์